เหตุเกิดที่รัฐยะไข่
สุรเกียรติ์ เสถียรไทย,เนื่องมาจากเมื่อเร็วๆนี้ สำนักข่าวรอยเตอร์ ได้รายงานข่าวว่า กอบศักดิ์ ชุติกุล อดีตนักการทูตมือดีของประเทศได้ลาออกจากตำแหน่ง เลขานุการของคณะที่ปรึกษาระหว่างประเทศเรื่องการนำข้อเสนอของโคฟี อันนัน เรื่องรัฐยะไข่ไปปฏิบัติ โดยทางการ เมียนมา ได้แต่งตั้งให้ ดร.สุรเกียรติ์ เสถียรไทย อดีตรองนายกฯและ รมว.ต่างประเทศเป็นประธาน ทั้งนี้ ทูตกอบศักดิ์ ได้ให้เหตุผลของการลาออกว่า ไม่สามารถทำงานได้อย่างเป็นอิสระ,เพื่อให้ได้ความจริงในเรื่องนี้ ดร.สุรเกียรติ์ เสถียรไทย ได้ชี้แจงข้อเท็จจริงว่า ทูตกอบศักดิ์ เป็น ที่ปรึกษาของสำนักงานเลขาธิการประธานคณะที่ปรึกษาระหว่างประเทศฯ ไม่ใช่เลขานุการ ตำแหน่งเลขานุการที่ปรึกษาฯ คือ รศ.ดร.นาถนิรันดร์ จันทร์งาม จากคณะนิติศาสตร์ มหาวิทยาลัยธรรมศาสตร์,การทำงานของคณะกรรมการในรอบ 6 เดือนที่ผ่านมามีความคืบหน้าในการ แก้ปัญหารัฐยะไข่ หลายประการ โดย รัฐบาล เมียนมา ได้ปฏิบัติตามข้อเสนอของ โคฟี อันนัน ไปแล้ว 60 กว่าข้อจาก 88 ข้อ ซึ่งผู้แทนเลขาธิการสหประชาชาติได้รับทราบรายงานมาโดยตลอด,มีการลงนามความตกลงระหว่างรัฐบาลเมียนมากับสำนักข้าหลวงใหญ่ผู้ลี้ภัยจากสหประชาชาติในการเตรียมรับผู้อพยพหลายแสนคนที่อยู่บริเวณชายแดนบังกลาเทศกับรัฐยะไข่ และรับนางคริสเตียน เบอร์เกอเนอร์ ในฐานะผู้แทนพิเศษได้ลงพื้นที่รัฐยะไข่ด้วย รวมทั้งผู้แทนของคณะมนตรีความมั่นคงที่เดินทางไปเยือนเมียนมาและรัฐยะไข่,มอบหมายให้ ตอง ตุน รมต.เมียนมา พบกับ มาซูกิ ดารุสมาน ผู้แทนพิเศษคณะมนตรีสิทธิมนุษยชนของยูเอ็นที่กรุงเจนีวา พร้อมกันนี้ รมต.สวัสดิการสังคมของเมียนมา ในฐานะประธานคณะกรรมการนำข้อเสนอ โคฟี อันนัน ไปเยือนค่ายผู้อพยพที่ เมืองคอกซ์ บาซาร์ บังกลาเทศ และ ประธานาธิบดีเมียนมา ได้ตั้งคณะค้นหาความจริงสอบสวนเหตุการณ์ละเมิดสิทธิมนุษยชนที่เกิดขึ้นในรัฐยะไข่หลังวันที่ 25 ส.ค.ปี 2560 จนทำให้ปัญหาคลี่คลายลงตามลำดับ,การทำหน้าที่ของคณะกรรมการที่ปรึกษาฯมีการประชุมใหญ่เต็มคณะ 3 ครั้ง และการลงพื้นที่เพื่อถกปัญหาที่เกิดขึ้น 4–5 ครั้ง การเดินทางไปประชุมกับ โคฟี อันนัน พบปะกับผู้เกี่ยวข้องและคณะทูตก็ได้มอบหมายให้ทูต กอบศักดิ์ เป็นผู้ดำเนินการ โดยไม่มีคณะที่ปรึกษาเดินทางไปที่ต่างๆตามที่ถูกกล่าวอ้างแต่อย่างใด,คณะที่ปรึกษาทั้ง 9 คนไม่ได้รับเงินเดือนใดๆจาก รัฐบาลเมียนมา มีแต่เงินเดือนของคณะที่ปรึกษาฯ เพราะคณะที่ปรึกษาฯเห็นว่าควรดำเนินการด้านสันติภาพด้วยความประหยัดและเสียสละ,ดร.สุรเกียรติ์ได้กล่าวทิ้งท้ายว่าผมยังดีใจที่ทูตกอบศักดิ์ลาออกแล้วยังสนใจงานรัฐยะไข่ เช่นเข้าร่วมงานเลี้ยงประธานสภาสวีเดนซึ่งเป็นสมาชิกของคณะที่ปรึกษา ก่อนที่จะเดินทางไปประชุมที่เมียนมาและยังไปร่วมรับฟังการอภิปรายของสมาคมผู้สื่อข่าวต่างประเทศ แสดงว่าเห็นด้วยกับความร่วมมือของทุกภาคส่วนในการแก้ปัญหารัฐยะไข่ ส่วนการสอบข้อเท็จจริงกรณีเงินบริจาคไม่เข้าบัญชีมูลนิธิเพื่อสันติภาพและความปรองดองได้ตั้งกรรมการมาหาคนผิดเรียบร้อยแล้วยืนยันว่าการทำงานทุกอย่างเป็นอิสระเพื่อแก้ปัญหารัฐยะไข่ได้ประสบความสำเร็จโดยเร็ว.,หมัดเหล็ก,mudlek@thairath.co.th, 
เนื่องมาจากเมื่อเร็วๆนี้ สำนักข่าวรอยเตอร์ ได้รายงานข่าวว่า กอบศักดิ์ ชุติกุล อดีตนักการทูตมือดีของประเทศได้ลาออกจากตำแหน่ง เลขานุการของคณะที่ปรึกษาระหว่างประเทศ
กอบศักดิ์ ชุติกุล,สุรเกียรติ์ เสถียรไทย,รัฐยะไข่,คาบลูกคาบดอก,หมัดเหล็ก